Jadranske morjo

Jadranske morjo (serbsce tež Adriatiske morjo) je dźěl Srjedźneho morja, potajkim słuša k morjam Atlantiskeho oceana. Leži na juhu Europy a wotdźěluje Apenninsku wot Balkanskeje połkupy.

 Mjeno 
Mjeno Jadranske morjo pochadźa wot łaćonskeho Mare Hadriaticum (abo Mare Adriaticum), kotrež ze swojeje strony wot mjena města Adria (abo Hadria) pochadźa, kotrež je něhdy na jeho brjohach ležało. 
 Geografija 
Staty, kotrež z Jadranskim morjom mjezuja, su Słowjenska, Italska, Chorwatska, Bosniska a Hercegowina, Čorna Hora a Albanska. Na juhu je Jadranske morjo zwjazane přez Otrantsku wužinu z Ioniskim morjom.

Wjele přistawow leži na Jadranskim morju, wosebje Bjenatki a Terst, kotrejž běštej wažnej wuchadźišći rakusko-wuherskeho mócnarstwa do Srjedźneho morja.

Wosebje před wuchodnym přibrjohom Jadranskeho morja je wjele mjeńšich a wjetšich kupow, z kotrychž su najwjetše Krk, Cres, Brač a Hvar, kotrež słušeja wšě do Chorwatskeje.

 Žórła 

 Wotkaz 

Kategorija:Srjedźne morjo
Kategorija:Morjo Atlantiskeho oceana
Kategorija:Geografija Italskeje
Kategorija:Geografija Chorwatskeje
Kategorija:Geografija Słowjenskeje
Kategorija:Geografija Bosniskeje a Hercegowiny
Kategorija:Geografija Čorneje Hory
Kategorija:Geografija Albanskeje